Paġna Il-Kanċellerija tal-Premju taċ-Ċittadin Ewropew kellha l-laqgħa annwali tagħha fl-1 ta' Ġunju 2016 taħt il-presidenza tas-Sinjura Sylvie Guillaume, Viċi President tal-Parlament Ewropew. F'dik il-laqgħa, tfasslet il-lista li ġejja tar-rebbieħa tal-premju għas-sena 2016. Il-premijiet se jingħataw waqt ċerimonji pubbliċi ta' premjazzjoni li se jsiru fl-Istati Membri tar-rebbieħa u se jkunu organizzati mill-Uffiċċji tal-Informazzjoni tal-Parlament Ewropew. Barra minn hekk, ir-rebbieħa se jiltaqgħu fil-Parlament Ewropew fi Brussell, f'avveniment ċentrali li se jsir fit-12 ta' Ottubru 2016. Dar il-Kaptan Ir-Regolament tal-Kabinett tat-28 ta' Lulju 2015 dwar l-offerti għall-konċessjonijiet għall-ipprospettar u l-esplorazzjoni tad-depożiti tal-idrokarburi u għall-estrazzjoni tal-idrokarburi, u l-konċessjonijiet għall-estrazzjoni tal-idrokarburi (Il-Ġurnal tal-Liġijiet 2015, l-entrata 1171) Konċessjoni għall-ipprospettar u l-esplorazzjoni tad-depożiti tal-gass naturali u għall-estrazzjoni tal-gass naturali fiż-żona ta' "Bytów" għall-blokok tal-konċessjoni 47, 48, 67 u 68. Il-konfini taż-żona koperti minn din il-proċedura ta' sejħa għall-offerti huma ddefiniti minn linji li jgħaqqdu l-punti li għandhom il-koordinati li ġejjin fis-sistema tal-koordinati PL-1992: Iż-żona koperta mill-proċedura ta' sejħa għall-offerti tinsab fid-distretti u l-muniċipalitajiet li ġejjin fil-Provinċja ta' Pomorskie: fid-Distrett ta' Słupsk: il-muniċipalità ta' Dębnica Kaszubska (0,46 % taż-żona); fid-Distrett ta' Kartuzy: il-muniċipalitajiet ta' Stężyca (7,73 %), Sulęczyno (12,21 %), Sierakowice (1,37 %) u Chmielno (0,011 %). L-għan tax-xogħlijiet li għandhom isiru fil-formazzjonijiet Paleożojċi huwa li jiġu ddokumentati u estratti d-depożiti tal-gass naturali li jinsabu fiż-żona deskritta hawn fuq. L-offerti jistgħu jiġu ppreżentati mill-entitajiet li fir-rigward tagħhom tkun inħarġet deċiżjoni li tikkonferma r-riżultat pożittiv tal-proċedura ta' kwalifika, kif previst fl-Artikolu 49a(16)(1) u (2) tal-Att tal-Liġi dwar il-Ġeoloġija u l-Estrazzjoni, indipendentement, jew bħala l-operatur jekk bosta entitajiet ikunu qed japplikaw b'mod konġunt għall-konċessjoni. L-offerti li jaslu se jiġu evalwati mill-kumitat għall-evalwazzjoni tal-offerti abbażi tal-kriterji li ġejjin: il-kapaċitajiet finanzjarji li joffru garanzija adegwata li l-attivitajiet relatati mal-ipprospettar u l-esplorazzjoni tad-depożiti tal-idrokarburi u mal-estrazzjoni tal-idrokarburi, rispettivament, se jitwettqu, u b'mod partikulari s-sorsi u l-metodi ta' finanzjament tal-attivitajiet maħsuba, inkluż is-sehem tal-fondi proprji u tal-finanzjament estern; il-kapaċitajiet tekniċi għall-ipprospettar u l-esplorazzjoni tad-depożiti tal-idrokarburi u għall-estrazzjoni tal-idrokarburi, rispettivament, u b'mod partikulari d-disponibilità tal-potenzjal tekniku, organizzattiv, loġistiku u tar-riżorsi umani x-xieraq; l-ambitu u l-iskedar tax-xogħlijiet ġeoloġiċi, inklużi l-operazzjonijiet ġeoloġiċi jew l-operazzjonijiet ta' estrazzjoni proposti; l-esperjenza fl-ipprospettar u fl-esplorazzjoni tad-depożiti tal-idrokarburi jew fl-estrazzjoni tal-idrokarburi, l-iżgurar ta' operazzjoni sikura, il-protezzjoni tal-ħajja u tas-saħħa tal-bnedmin u tal-annimali, u l-ħarsien tal-ambjent; it-teknoloġija proposta għat-twettiq tax-xogħlijiet ġeoloġiċi, inklużi l-operazzjonijiet ġeoloġiċi jew l-operazzjonijiet ta' estrazzjoni, bl-użu ta' elementi innovattivi żviluppati għal dan il-proġett; l-ambitu u l-iskedar tal-ġbir obbligatorju tal-kampjuni miksuba matul l-operazzjonijiet ġeoloġiċi, inklużi l-mases ċilindriċi. Jekk, wara l-evalwazzjoni tal-offerti abbażi tal-kriterji msemmija hawn fuq, żewġ offerti jew aktar jiksbu l-istess riżultat, l-ammont tar-rimunerazzjoni dovut għall-istabbiliment tad-drittijiet tal-użufrutt tal-estrazzjoni matul il-fażi tal-ipprospettar u tal-esplorazzjoni se jintuża bħala kriterju addizzjonali li jippermetti li ssir għażla finali bejn l-offerti kkonċernati. mhux konvenzjonali konvenzjonali Ġebel tat-tajn u tat-tafal Silurjan u Ordovikjan Intrużjonijiet Kambrijani tat-tajn u tat-tafal u ġebel tat-tajn u tat-tafal Silurjan u Ordovikjan ta' kopertura Ġebel tat-tajn u tat-tafal Silurjan u Ordovikjan Ġebel ramli Kambrijan Baxx u tan-Nofs Ġebel Silurjan ta' Fuq (Ludlow u Pridoli) u evaporati ta' Zechstein Ġebel tat-tajn u tat-tafal Silurjan u Ordovikjan u evaporati ta' Zechstein minn madwar 3 700 m (fit-toqba għat-tiftix taż-żejt ta' Bytów IG-1) sa madwar 4 000 m (f'Kościerzyna IG-1 u Gapowo B-1) madwar 4 250 m (f'Gapowo B-1) mhux konvenzjonali l-ebda depożitu ta' gass tax-shale l-ebda depożitu ta' gass naturali, iżda ġew identifikati depożiti f'dan l-intervall: L-attivitajiet koperti mill-konċessjoni se jibdew fi żmien 14-il jum mid-data li fiha d-deċiżjoni dwar l-għoti tal-konċessjoni ssir finali. L-offerent rebbieħ huwa meħtieġ jipprovdi garanzija li tkopri n-nuqqas ta' konformità jew il-konformità mhux adegwata mal-kundizzjonijiet stipulati fil-konċessjoni u biex jiġi ffinanzjat l-għeluq tax-xogħol tal-estrazzjoni jekk il-konċessjoni tiskadi, tiġi rtirata jew ma tibqax valida. Il-garanzija għandha tingħata għall-perjodu mid-data li fiha tingħata l-konċessjoni sa tmiem il-fażi tal-ipprospettar u l-esplorazzjoni. L-ammont tal-garanzija huwa ta' PLN 100 000. Il-forma u d-data tal-ħlas tagħha huma rregolati mill-Artikolu 49x(4) u (5) tal-Att tal-Liġi dwar il-Ġeoloġija u l-Estrazzjoni. Il-programm minimu ta' xogħlijiet ġeoloġiċi proposti għall-fażi tal-ipprospettar u tal-esplorazzjoni jinkludi l-affarijiet li ġejjin: Il-perjodu tal-konċessjoni huwa ta' għaxar snin, u jinkludi: fażi tal-ipprospettar u tal-esplorazzjoni twila ħames snin, li tibda mid-data li fiha tingħata l-konċessjoni, fażi ta' estrazzjoni, li tibda mid-data li fiha tinkiseb deċiżjoni dwar l-investiment. L-implimentazzjoni tal-programm ta' ħidma tal-konċessjoni m'għandhiex tikser id-drittijiet tas-sidien tal-art u ma tneħħix il-bżonn li jkun hemm konformità ma' rekwiżiti oħrajn stipulati fil-leġiżlazzjoni, b'mod partikulari fl-Att tal-Liġi dwar il-Ġeoloġija u l-Estrazzjoni, u mar-rekwiżiti dwar l-użu tal-art, il-ħarsien tal-ambjent, l-art agrikola u l-foresti, in-natura, l-ilmijiet u l-iskart. Matul il-valutazzjoni tal-abbozz tad-deċiżjoni u tal-pakkett tad-dejta ġeoloġika, tqajmet oġġezzjoni mill-muniċipalità ta' Parchowo dwar fejn se jsiru x-xogħlijiet tal-ipprospettar u tal-esplorazzjoni għall-konċessjoni ppjanata fil-konfini tagħha. Il-mudell tal-ftehim huwa mehmuż bħala anness ma' dan id-dokument. L-offerti għandhom jispeċifikaw: l-isem (l-isem kummerċjali) u l-uffiċċju reġistrat tal-offerent; is-suġġett tal-offerta, flimkien ma' deskrizzjoni li tiddefinixxi ż-żona li fiha se tkun qed tingħata l-konċessjoni u li għaliha jridu jiġu stabbiliti d-drittijiet ta' użufrutt tal-estrazzjoni; il-perjodu li għalih għandha tingħata l-konċessjoni, it-tul tal-fażi tal-ipprospettar u tal-esplorazzjoni u d-data tal-bidu tal-attivitajiet; l-għan, l-ambitu u n-natura tax-xogħlijiet ġeoloġiċi, inklużi l-operazzjonijiet ġeoloġiċi jew l-operazzjonijiet ta' estrazzjoni, u informazzjoni dwar ix-xogħlijiet li għandhom jitwettqu sabiex jinkiseb l-għan maħsub u t-teknoloġiji li għandhom jintużaw; skeda taż-żmien tax-xogħlijiet ġeoloġiċi, inklużi l-operazzjonijiet ġeoloġiċi, imqassma fi snin, u l-ambitu ta' dawn ix-xogħlijiet; l-iskop u l-iskeda taż-żmien tal-ġbir obbligatorju tal-kampjuni miksuba matul l-operazzjonijiet ġeoloġiċi, inklużi l-mases ċilindriċi, kif imsemmi fl-Artikolu 82(2)(2) tal-Att tal-Liġi dwar il-Ġeoloġija u l-Estrazzjoni; id-drittijiet miżmuma mill-offerent għall-proprjetà reali (is-superfiċje) li fiha għandhom jitwettqu l-attivitajiet maħsuba, jew id-dritt li għall-istabbilment tiegħu qed tapplika dik l-entità; lista taż-żoni koperti minn skemi ta' konservazzjoni tan-natura; dan ir-rekwiżit ma jikkonċernax proġetti li għalihom hija meħtieġa deċiżjoni dwar il-kundizzjonijiet ambjentali; il-mod kif għandhom jittaffew l-impatti ambjentali negattivi tal-attivitajiet maħsuba; l-ambitu tal-informazzjoni ġeoloġika disponibbli għall-offerent; l-esperjenza fl-ipprospettar u fl-esplorazzjoni tad-depożiti tal-idrokarburi jew fl-estrazzjoni tal-idrokarburi, l-iżgurar ta' operazzjoni sikura, il-protezzjoni tal-ħajja u tas-saħħa tal-bnedmin u tal-annimali, u l-ħarsien tal-ambjent; il-kapaċitajiet tekniċi għall-ipprospettar u l-esplorazzjoni tad-depożiti tal-idrokarburi u għall-estrazzjoni tal-idrokarburi, rispettivament, u b'mod partikulari d-disponibilità tal-potenzjal tekniku, organizzattiv, loġistiku u tar-riżorsi umani x-xieraq; il-kapaċitajiet finanzjarji li joffru garanzija adegwata li l-attivitajiet relatati mal-ipprospettar u l-esplorazzjoni tad-depożiti tal-idrokarburi u mal-estrazzjoni tal-idrokarburi, rispettivament, se jitwettqu, u b'mod partikulari s-sorsi u l-metodi ta' finanzjament tal-attivitajiet maħsuba, inkluż is-sehem tal-fondi proprji u tal-finanzjament estern; it-teknoloġija proposta għat-twettiq tax-xogħlijiet ġeoloġiċi, inklużi l-operazzjonijiet ġeoloġiċi jew l-operazzjonijiet ta' estrazzjoni; l-ammont propost tar-rimunerazzjoni għall-istabbiliment tad-drittijiet ta' użufrutt tal-estrazzjoni, li ma jkunx inqas mill-ammont speċifikat fin-notifika li tniedi l-proċedura ta' sejħa għall-offerti; il-forma proposta biex tingħata l-garanzija; jekk offerta tiġi ppreżentata b'mod konġunt minn diversi entitajiet, l-offerta għandha tispeċifika wkoll l-affarijiet li ġejjin: l-ismijiet (l-ismijiet kummerċjali) u l-uffiċċji reġistrati tal-entitajiet kollha li qed jippreżentaw l-offerta; il-perċentwal ta' ishma fil-kostijiet tax-xogħlijiet ġeoloġiċi, inklużi l-operazzjonijiet ġeografiċi, propost fil-ftehim ta' kooperazzjoni; L-offerti ppreżentati fil-kuntest ta' proċedura ta' sejħa għall-offerti għandhom jissodisfaw ir-rekwiżiti u l-kundizzjonjiet stipulati fin-notifika li tniedi dik il-proċedura ta' sejħa għall-offerti. Id-dokumenti li ġejjin għandhom jintbagħtu mal-offerti: prova tal-eżistenza taċ-ċirkustanzi deskritti fl-offerta, b'mod partikulari siltiet mir-reġistri rilevanti; prova li jkun tħalla depożitu; kopja tad-deċiżjoni li tikkonferma r-riżultat pożittiv tal-proċedura ta' kwalifika, kif previst fl-Artikolu 49a(17) tal-Att tal-Liġi dwar il-Ġeoloġija u l-Estrazzjoni; annessi grafiċi ppreparati f'konformità mar-rekwiżiti relatati mal-mapep tal-estrazzjoni, li jindikaw il-fruntieri amministrattivi tal-pajjiż; impenji bil-miktub li r-riżorsi tekniċi se jitqiegħdu għad-dispożizzjoni tal-entità li qed tieħu sehem fil-proċedura ta' sejħa għall-offerti jekk se jintużaw ir-riżorsi tekniċi ta' entitajiet oħrajn fl-implimentazzjoni tal-konċessjoni; żewġ kopji tal-fajl tal-proġett tal-operazzjonijiet ġeoloġiċi. L-offerenti jistgħu, fuq inizjattiva tagħhom stess, jipprovdu informazzjoni addizzjonali fl-offerti tagħhom jew jehmżu dokumenti addizzjonali magħhom. Id-dokumenti ppreżentati mill-offerenti għandhom ikunu dokumenti oriġinali jew kopji reali ċċertifikati tad-dokumenti oriġinali kif previst fil-Kodiċi tal-Proċedura Amministrattiva. Dan ir-rekwiżit ma japplikax għall-kopji tad-dokumenti li għandhom jinhemżu mal-offerti u li nħolqu mill-awtorità tal-konċessjoni. Id-dokumenti mfassla f'lingwa barranija għandhom jiġu ppreżentati flimkien ma' traduzzjoni għall-Pollakk magħmula minn traduttur ġuramentat. L-offerti għandhom jiġu ppreżentati f'envelopp issiġillat jew f'pakkett issiġillat li jkollu l-isem (l-isem kummerċjali) tal-offerent u li jindika s-suġġett tal-proċedura ta' sejħa għall-offerti. L-offerti ppreżentati wara li jiskadi l-limitu taż-żmien għall-preżentazzjoni tal-offerti għandhom jintbagħtu lura lill-offerenti mingħajr ma jinfetħu. L-offerenti huma mitluba jħallu depożitu ta' PLN 1 000 (fi kliem, elf zloty) qabel ma jiskadi l-limitu taż-żmien għall-preżentazzjoni tal-offerti. L-awtorità tal-konċessjoni se taħtar kumitat għall-evalwazzjoni tal-offerti bil-għan li dan iwettaq il-proċedura ta' sejħa għall-offerti u jagħżel l-iktar offerta vantaġġuża. Il-kompożizzjoni u r-regoli ta' proċedura tal-kumitat huma speċifikati fir-Regolament tal-Kabinett tat-28 ta' Lulju 2015 dwar il-proċeduri ta' sejħa għall-offerti għall-konċessjonijiet għall-ipprospettar u l-esplorazzjoni tad-depożiti tal-idrokarburi u għall-estrazzjoni tal-idrokarburi, u għall-konċessjonijiet għall-estrazzjoni tal-idrokarburi (Il-Ġurnal tal-Liġijiet 2015, l-entrata 1171). Il-kumitat għall-evalwazzjoni tal-offerti jippreżenta rapport dwar il-proċedura ta' sejħa għall-offerti lill-awtorità tal-konċessjoni għall-approvazzjoni tagħha. Flimkien mal-offerti u mad-dokumenti kollha relatati mal-proċedura ta' sejħa għall-offerti, ir-rapport huwa miftuħ għal entitajiet oħrajn li jippreżentaw l-offerti. konkluż f'Varsavja nhar il-...2016 bejn: it-Teżorerija tal-Istat, irrappreżentata mill-Ministru għall-Ambjent, li għaliha u f'isimha qed jaġixxi, skont il-prokura Nru 5 tas-27 ta' Jannar 2016, is-Sur Mariusz Orion Jędrysek, Segretarju tal-Istat fil-Ministeru għall-Ambjent u l-Kap Ġeologu tal-Polonja, minn hawn 'il quddiem imsejħa "it-Teżorerija tal-Istat" XXX, bl-uffiċċju rreġistrat fi: ...(l-indirizz sħiħ) ... minn hawn 'il quddiem imsejjaħ "id-Detentur tad-Drittijiet ta' Użufrutt tal-Estrazzjoni", ifformulat kif ġej: It-Teżorerija tal-Istat, bħala sid esklużiv tas-sottostrati tal-qoxra tad-Dinja li jkopru ż-żona fil-muniċipalitajiet ta' Dębnica Kaszubska, Czarna Dąbrówka, Parchowo, Studzienice, Dziemiany, Lipusz, Kościerzyna, Stara Kiszewa, Stężyca, Sulęczyno, Sierakowice u Chmielno, il-belt u l-muniċipalità ta' Bytów, u l-belt ta' Kościerzyna fil-Provinċja ta' Pomorskie, li l-konfini tagħha huma ddefiniti minn linji li jgħaqqdu l-punti (1 sa 16) li għandhom il-koordinati li ġejjin fis-sistema tal-koordinati PL-1992: b'dan tistabbilixxi d-drittijiet ta' użufrutt tal-estrazzjoni għad-Detentur tad-Drittijiet ta' Użufrutt tal-Estrazzjoni fiż-żona deskritta hawn fuq, limitata minn naħa ta' fuq mill-iktar konfini baxx tal-karatteristiċi tas-superfiċje tal-art u minn taħt mill-art ta' formazzjonijiet Paleożojċi, sakemm id-Detentur tad-Drittijiet ta' Użufrutt tal-Estrazzjoni jikseb konċessjoni għall-ipprospettar u l-esplorazzjoni tad-depożiti tal-gass naturali u għall-estrazzjoni tal-gass naturali fiż-żona ta' "Bytów" fi żmien sena mid-data tal-ftehim li jistabbilixxi d-drittijiet ta' użufrutt tal-estrazzjoni. Jekk il-kundizzjoni li tinkiseb il-konċessjoni msemmija fil-paragrafu 1 ma tiġix issodisfata, l-obbligi li joħorġu mill-ftehim għandhom jiskadu. Fiż-żona tal-massa tal-ġebel speċifikata fil-paragrafu 1, id-Detentur tad-Drittijiet ta' Użufrutt tal-Estrazzjoni jista': jwettaq attivitajiet relatati mal-ipprospettar u l-esplorazzjoni tad-depożiti tal-gass naturali u mal-estrazzjoni tal-gass naturali fil-formazzjonijiet Paleożojċi; u jwettaq kull xogħol u kull attività li huma meħtieġa fil-bqija taż-żona biex jinkiseb aċċess għall-formazzjonijiet Paleożojċi. Il-ftehim li jistabbilixxi d-drittijiet ta' użufrutt tal-estrazzjoni għandu jidħol fis-seħħ fid-data li fiha tinkiseb il-konċessjoni. Id-drittijiet ta' użufrutt tal-estrazzjoni għandhom jiġu stabbiliti għal perjodu ta' għaxar snin, li jinkludi ħames snin għall-fażi ta' pprospettar u esplorazzjoni u ħames snin għall-fażi ta' estrazzjoni, suġġetti għad-dispożizzjonijiet tat-Taqsima 9. Id-drittijiet ta' użufrutt tal-estrazzjoni għandhom jiskadu fid-data li fiha tintemm il-konċessjoni. Id-Detentur tad-Drittijiet ta' Użufrutt tal-Estrazzjoni jimpenja ruħu li jinnotifika lit-Teżorerija tal-Istat, bil-miktub, dwar kwalunkwe bidla li twassal għal bidla fl-isem jew fil-forma organizzattiva, għal bidla fir-reġistrazzjoni u fin-numri ta' identifikazzjoni jew għal żidiet jew tnaqqis fil-kapital azzjonarju, dwar it-trasferiment tal-konċessjoni lil entità oħra b'mod leġittimu, dwar is-sottomissjoni ta' petizzjoni ta' falliment, dwar id-dikjarazzjoni ta' falliment jew dwar l-għoti ta' bidu għall-proċedimenti ta' ftehim jew għall-proċedimenti ta' likwidazzjoni. It-Teżorerija tal-Istat tista' tirrikjedi li fit-tali każijiet jingħataw l-ispjegazzjonijiet meħtieġa. In-notifika għandha ssir fi żmien 30 jum mid-data meta jkunu seħħew iċ-ċirkustanzi msemmija hawn fuq. Il-ftehim għandu jkun mingħajr preġudizzju għad-drittijiet ta' partijiet terzi, b'mod partikulari tas-sidien tal-art, u d-Detentur tad-Drittijiet ta' Użufrutt tal-Estrazzjoni m'għandux ikun eżentat mill-ħtieġa li jikkonforma mar-rekwiżiti previsti mil-liġi, b'mod partikulari dawk relatati mal-ipprospettar u l-esplorazzjoni tal-minerali u mal-ħarsien u l-użu tar-riżorsi ambjentali. It-Teżorerija tal-Istat tirriżerva d-dritt li tistabbilixxi, fiż-żona msemmija fit-Taqsima 1(1), drittijiet ta' użufrutt tal-estrazzjoni sabiex jitwettqu attivitajiet oħrajn minbarra dawk speċifikati fil-ftehim, b'mod li ma jiksirx id-drittijiet tad-Detentur tad-Drittijiet ta' Użufrutt tal-Estrazzjoni. Id-Detentur tad-Drittijiet ta' Użufrutt tal-Estrazzjoni għandu jħallas lit-Teżorerija tal-Istat it-tariffa li ġejja għad-drittijiet ta' użufrutt tal-estrazzjoni fiż-żona speċifikata fit-Taqsima 1(1) matul il-fażi ta' ħames snin tal-ipprospettar u tal-esplorazzjoni, għal kull sena ta' użufrutt tal-estrazzjoni (li tingħadd bħala 12-il xahar konsekuttiv): – suġġett għad-dispożizzjonijiet tal-paragrafu 2. Jekk id-data għall-ħlas tat-tariffa dovuta għal sena partikulari ta' użufrutt tal-estrazzjoni tkun bejn l-1 ta' Jannar u l-1 ta' Marzu, id-Detentur tad-Drittijiet ta' Użufrutt tal-Estrazzjoni għandu jħallas it-tariffa sal-1 ta' Marzu. Madankollu, jekk it-tariffa tkun suġġetta għall-indiċjar skont il-paragrafi 3 sa 5, id-Detentur tad-Drittijiet ta' Użufrutt tal-Estrazzjoni għandu jħallasha mhux aktar kmieni mid-data li fiha jitħabbar l-indiċi msemmi fil-paragrafu 3, wara li jitqies dak l-indiċi. Jekk id-data għall-ħlas tat-tariffa tkun taqa' fl-istess sena kalendarja bħal dik li fiha ġie konkluż il-ftehim, it-tariffa m'għandhiex tiġi indiċjata. Jekk il-ftehim ikun ġie konkluż u jkun daħal fis-seħħ fis-sena ta' qabel dik li fiha tkun taqa' d-data għall-ħlas tat-tariffa, it-tariffa m'għanhiex tiġi indiċjata jekk id-Detentur tad-Drittijiet ta' Użufrutt tal-Estrazzjoni jħallasha sa tmiem is-sena kalendarja li fiha jiġi konkluż u jidħol fis-seħħ il-ftehim. Jekk id-Detentur tad-Drittijiet ta' Użufrutt tal-Estrazzjoni jitlef id-drittijiet ta' użufrutt tal-estrazzjoni stabbiliti skont il-ftehim qabel ma jiskadi l-limitu taż-żmien speċifikat fit-Taqsima 2(1) u (2), id-Detentur tad-Drittijiet ta' Użufrutt tal-Estrazzjoni għandu jintalab iħallas it-tariffa għas-sena sħiħa ta' użufrutt li fiha ntilfu dawn id-drittijiet. Jekk, madankollu, id-drittijiet ta' użufrutt tal-estrazzjoni jintilfu minħabba li l-konċessjoni tiġi rtirata jew minħabba r-raġunijiet speċifikati fit-Taqsima 9(1), (3) jew (4), id-Detentur tad-Drittijiet ta' Użufrutt tal-Estrazzjoni għandu jħallas it-tariffa għall-perjodu kollu tal-użufrutt speċifikat fit-Taqsima 2(1) u (2), filwaqt li jitqies l-indiċjar għas-sena ta' qabel it-terminazzjoni tal-ftehim. It-tariffa għandha titħallas fi żmien 30 jum mid-data meta jkunu ntilfu d-drittijiet ta' użufrutt tal-estrazzjoni. It-telf tad-drittijiet ta' użufrutt ma jirrilaxxax lid-Detentur tad-Drittijiet ta' Użufrutt tal-Estrazzjoni mill-obbligi ambjentali relatati mas-suġġett tad-drittijiet ta' użufrutt tal-estrazzjoni, b'mod partikulari l-obbligi relatati mal-ħarsien tad-depożiti. Id-Detentur tad-Drittijiet ta' Użufrutt tal-Estrazzjoni għandu jħallas it-tariffa għad-drittijiet ta' użufrutt tal-estrazzjoni fil-kont bankarju tal-Ministeru għall-Ambjent fil-Fergħa ta' Varsavja tal-Bank Nazzjonali tal-Polonja bin-numru 07 1010 1010 0006 3522 3100 0000, għall-istabbiliment tad-drittijiet ta' użufrutt tal-estrazzjoni b'rabta ma' konċessjoni għall-ipprospettar u l-esplorazzjoni tad-depożiti tal-gass naturali u għall-estrazzjoni tal-gass naturali fiż-żona ta' "Bytów". Id-data tal-ħlas għandha tkun id-data li fiha l-fondi jiġu kkreditati lill-kont tat-Teżorerija tal-Istat. It-tariffa speċifikata fil-paragrafu 1 m'għandhiex tkun suġġetta għal taxxa fuq l-oġġetti u s-servizzi (il-VAT). Jekk il-leġiżlazzjoni tiġi emendata b'tali mod li l-attivitajiet li huma s-suġġett ta' dan il-ftehim ikunu suġġetti għat-tassazzjoni, l-ammont tat-tariffa għandu jiżdied bl-ammont tat-taxxa dovuta. It-Teżorerija tal-Istat għandha tinnotifika lid-Detentur tad-Drittijiet ta' Użufrutt tal-Estrazzjoni bil-miktub dwar xi tibdil fin-numru tal-kont imsemmi fil-paragrafu 7. Id-Detentur tad-Drittijiet ta' Użufrutt tal-Estrazzjoni għandu jibgħat kopji tal-evidenza tal-ħlas tat-tariffa msemmija fil-paragrafu 1 lit-Teżorerija tal-Istat fi żmien sebat ijiem mid-data tal-ħlas tat-tariffa għall-istabbiliment tad-drittijiet ta' użufrutt tal-estrazzjoni. Wara li d-Detentur tad-Drittijiet ta' Użufrutt tal-Estrazzjoni jikseb deċiżjoni ta' investiment li tispeċifika l-kundizzjonijiet għall-estrazzjoni tal-gass naturali, fi żmien 30 jum mid-data ta' dik id-deċiżjoni, il-partijiet għandhom jiffirmaw anness għal dan il-ftehim li jispeċifika l-kundizzjonijiet għall-implimentazzjoni tal-ftehim matul il-fażi tal-estrazzjoni. Id-Detentur tad-Drittijiet ta' Użufrutt tal-Estrazzjoni jista' jeżerċita d-drittijiet ta' użufrutt tal-estrazzjoni stabbiliti fit-Taqsima 1(1) biss wara li jkun kiseb kunsens bil-miktub dwar dan mingħand it-Teżorerija tal-Istat. Jekk id-Detentur tad-Drittijiet ta' Użufrutt tal-Estrazzjoni jikser l-obbligi stipulati fil-ftehim, suġġett għad-dispożizzjonijiet tal-paragrafi 3 u 4, it-Teżorerija tal-Istat tista' ttemm il-ftehim b'effett immedjat, mingħajr ma d-Detentur tad-Drittijiet ta' Użufrutt tal-Estrazzjoni jkun intitolat jagħmel xi talba fuq il-proprjetà. Madankollu, il-ftehim m'għandux jinġieb fi tmiemu jekk id-Detentur tad-Drittijiet ta' Użufrutt tal-Estrazzjoni jkun kiser l-obbligi li joħorġu minnu minħabba forza maġġuri. Jekk il-ftehim jinġieb fi tmiemu għar-raġunijiet speċifikati fil-paragrafu 1, id-Detentur tad-Drittijiet ta' Użufrutt tal-Estrazzjoni għandu jħallas lit-Teżorerija tal-Istat piena kuntrattwali ta' 25 % tat-tariffa għall-perjodu kollu tal-użufrutt speċifikat fit-Taqsima 2(1) u (2), suġġetta għall-indiċjar għas-sena ta' qabel dik li fiha jkun inġieb fi tmiemu l-ftehim. Jekk id-Detentur tad-Drittijiet ta' Użufrutt tal-Estrazzjoni jdum ma jħallas it-tariffa għal iktar minn sebat ijiem wara l-iskadenzi speċifikati fit-Taqsima 6(1) jew (2), it-Teżorerija tal-Istat għandha titlob lid-Detentur tad-Drittijiet ta' Użufrutt tal-Estrazzjoni jħallas it-tariffa pendenti fi żmien sebat ijiem minn meta tkun waslet it-talba, u jekk ma jagħmilx dan, il-ftehim jinġieb fi tmiemu b'effett immedjat. It-Teżorerija tal-Istat tista' ttemm il-ftehim kollu jew parti minnu billi tagħti avviż ta' 30 jum lid-Detentur tad-Drittijiet ta' Użufrutt tal-Estrazzjoni, li jibdew minn tmiem ix-xahar tal-kalendarju, jekk dan ma jinfurmahiex biċ-ċirkustanzi msemmija fit-Taqsima 3(2) fi żmien 30 jum minn meta jseħħu. Id-Detentur tad-Drittijiet ta' Użufrutt tal-Estrazzjoni għandu jintrabat bil-ftehim sad-data meta tinġieb fi tmiemha l-konċessjoni u ma jistax itemm il-ftehim. Il-ftehim għandu jintemm bil-miktub, u jekk dan ma jseħħx it-terminazzjoni ma tkunx valida. Il-partijiet jaqblu li jekk it-Teżorerija tal-Istat ittemm il-ftehim, it-tariffa mħallsa għad-drittijiet ta' użufrutt tal-estrazzjoni msemmija fit-Taqsima 6(1) m'għandhiex tiġi rimborżata. It-Teżorerija tal-Istat tirriżerva d-dritt li titlob kumpens li jkun jaqbeż l-ammont tal-pieni kuntrattwali f'termini ġenerali jekk l-ammont ta' ħsara li hija tkun ġarrbet ikun jaqbeż il-pieni kuntrattwali. Fil-każ ta' forza maġġuri, il-partijiet għandhom immedjatament jagħmlu kull sforz biex jiftiehmu dwar kors ta' azzjoni. "Forza maġġuri" għandha tiftiehem bħala avveniment mhux mistenni li jaffettwa b'mod dirett lid-Detentur tad-Drittijiet ta' Użufrutt tal-Estrazzjoni, li jfixkel il-prestazzjoni tal-attivitajiet li magħhom huwa relatat il-ftehim u li ma jistax jiġi previst jew evitat. Id-Detentur tad-Drittijiet ta' Użufrutt tal-Estrazzjoni jista' japplika għal estensjoni tal-ftehim kollu jew ta' parti minnu, u għandu jagħmel dan bil-miktub, u jekk ma jagħmilx hekk, l-applikazzjoni ma tkunx valida. Jekk il-ftehim jinġieb fi tmiemu, id-Detentur tad-Drittijiet ta' Użufrutt tal-Estrazzjoni m'għandux ikun intitolat jitlob lit-Teżorerija tal-Istat għal żieda fil-valur tas-suġġett tad-drittijiet ta' użufrutt tal-estrazzjoni. Kull tilwima li toħroġ mill-ftehim għandha tiġi solvuta mill-qorti ordinarja li fil-ġuriżdizzjoni tagħha tkun taqa' s-sede tat-Teżorerija tal-Istat. Fi kwistjonijiet mhux irregolati mill-ftehim, għandhom japplikaw id-dispożizzjonijiet tal-Att tal-Liġi dwar il-Ġeoloġija u l-Estrazzjoni u tal-Kodiċi Ċivili, b'mod partikulari dawk relatati mal-kiri. Id-Detentur tad-Drittijiet ta' Użufrutt tal-Estrazzjoni għandu jġarrab l-ispejjeż tal-konklużjoni tal-ftehim. L-emendi għall-ftehim għandhom isiru bil-miktub, u jekk ma jsirx hekk ma jkunux validi. Dan il-ftehim tfassal fi tliet kopji identiċi (kopja għad-Detentur tad-Drittijiet ta' Użufrutt tal-Estrazzjoni u żewġ kopji għall-Ministru għall-Ambjent). L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.7932 — Dow/DuPont, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), jew bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.8106 — Jones Lang LaSalle/Integral UK Holding, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (nru tal-faks +32 22964301) jew bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.8086 — Sumitomo/WW Grainger/PT Sumisho E-Commerce Indonesia JV, f'dan l-indirizz: L-attivitajiet kummerċjali tal-impriżi kkonċernati huma: General Motors France SAS hija sussidjarja ta' General Motors Company. General Motors Company u s-sussidjarji tagħha ("GM Group") huma attivi fil-manifattura, il-provvista u d-distribuzzjoni ta' vetturi bil-mutur u ta' tagħmir oriġinali ("TO") ta' diversi marki. Fi ħdan il-Grupp GM, GM France hija primarjament responsabbli mill-importanzzjoni u d-distribuzzjoni bl-ingrossa ta' vetturi tal-marka GM u l-provvista ta' TO tal-marka GM fi Franza, prinċipalment tal-marka Opel, Groupe Dubreuil huwa primarjament attiv fid-distribuzzjoni bl-imnut ta' vetturi bil-mutur ġodda jew użati u ta' spare parts TO ta' diversi marki. Huwa wkoll attiv fid-distribuzzjoni ta' spare parts TO ta' marki diversi u joffri servizzi aċċessorji inklużi l-manutenzjoni u servizzi tal-kiri tal-karozzi fil-punti tal-bejgħ tas-sussidjarji tagħha, CLARO hija l-impriża konġunta li għandha tiġi stabbilita bejn GM France u Groupe Dubreuil. CLARO se tkun attiva fid-distribuzzjoni bl-imnut ta' karozzi tal-passiġġieri u vetturi kummerċjali, vetturi użati, servizzi ta' manutenzjoni u ta' tiswija tal-marka Opel u fil-forniment ta' prodotti u servizzi tal-marka Opel minn bosta punti ta' bejgħ fil-punent ta' Franza. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (nru tal-faks +32 22964301) jew bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.8082 — General Motors France/Groupe Dubreuil/CLARO, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), jew bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.8051 — CVC/Tipico Group, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (nru tal-faks +32 22964301) jew bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.8113 — Thoma Bravo/Qlik Technologies, f'dan l-indirizz: F'konformità mar-raba' subparagrafu tal-punt 1 tal-Anness IV tad-Direttiva 2014/25/UE, l-iskadenza tista' testendiha l-Kummissjoni bil-kunsens ta' dawk li qed jitolbu l-eżenzjoni kkonċernata. Minħabba li hemm bżonn tinkiseb u tiġi analizzata aktar informazzjoni, u bil-kunsens tal-applikant, il-perjodu disponibbli għall-Kummissjoni biex tiddeċiedi fuq din it-talba qed jiġi estiż b'29 jum tax-xogħol. Għalhekk l-iskadenza finali hija l-15 ta' Settembru 2016. L-Iżvezja Klassi 1.1. Laħam frisk (u l-ġewwieni) "Hånnlamb" tfisser il-karkassi u l-qatgħat tal-ħrief u tan-nagħaġ tar-razza "gutefår" li jitwieldu, li jitrabbew u li jinqatlu fiż-żona ġeografika ddefinita ta' Gotland. Fid-djalett ta' Gotland, "Hånnlamb" tfisser "nagħġa bil-qrun". Huwa l-isem oriġinali tan-nagħaġ bil-qrun ta' Gotland li kienu salvati mill-estinzjoni fil-bidu tas-seklu 20 u mbagħad saru magħrufa bħala r-razza "gutefår". Ir-razza toriġina mir-razza antika ta' nagħaġ "allmogefår" ta' Gotland, li l-karatteristiċi tagħha ssawru tul eluf ta' snin mill-klima u mill-veġetazzjoni ta' Gotland. In-nagħaġ jitrabbew f'mergħat naturali li joffru magħlef fqir meta mqabbel ma' art li tinħadem, u adattaw biex jisfruttaw bl-aħjar mod il-veġetazzjoni li tikber hemm. Il-laħam tagħhom ġie kkummerċjalizzat kemm f'Gotland kif ukoll f'postijiet oħra fl-Iżvezja. Annimali "Hånnlamb" maħsuba għall-qatla jridu jkunu tar-razza "gutefår", iridu jissodisfaw ir-rekwiżiti ta' purezza tar-razza stipulati minn waħda mill-għaqdiet tat-trobbija (GutefårAkademin jew Föreningen Gutefåret) u jridu jiġu inklużi fil-banek tal-ġeni tagħhom għall-konservazzjoni tar-razza. L-annimali jridu jitrabbew fil-mergħat naturali ta' Gotland. Ir-ragħa f'dawn iż-żoni naturali jagħti karatteristika speċjali lil dan il-laħam. Il-ħaxix u l-ħxejjex aromatiċi fihom, pereżempju, livelli għoljin ta' aċidi xaħmin poliinsaturati u antiossidanti bħall-vitamina E. Għalhekk, il-laħam mill-ħrief mitmugħa dawn il-ħxejjex aromatiċi u l-ħaxix fih aktar minn dawn is-sustanzi u għandu profil ta' aċidu xaħmi differenti u għaldaqstant togħma karatteristika. B'mod indirett, il-vitamina E taffettwa t-togħma billi tipprevjeni li jitkissru l-aċidi xaħmin. Jeżistu differenzi fit-togħma li huma speċifiċi għar-razza u li jirriżultaw l-iktar minn differenzi fil-kopertura tax-xaħam, iżda wkoll mill-kapaċità tar-razza li tisfrutta bl-aħjar mod it-tipi differenti ta' magħlef. Permezz ta' adattament, il-"hånnlamb" dara fil-mergħat b'magħlef fqir iżda rikk fl-ispeċijiet, li jagħti wkoll karatteristiki speċifiċi fil-laħam. Il-kontenut enerġetiku tal-laħam huwa ta' madwar 100-170 kcal, jew 470-700 kJ għal kull 100 g ta' laħam, skont kif jitqatta'. Il-kontenut ta' xaħam ivarja bejn madwar 2 % u 10 % u jikkonsisti minn proporzjonijiet ftit jew wisq indaqs ta' aċidi xaħmin saturati u monoinsaturati, bl-aċidi xaħmin poliinsaturati jiffurmaw madwar 10 % tal-kontenut aċidu xaħmi totali. Il-laħam mill-mergħat naturali għandu proporzjonijiet ogħla ta' aċidi xaħmin poliinsaturati, bħall-aċidi xaħmin omega-3 (speċjalment l-aċidu alfa-linoleniku u l-aċidu ejkosapentaenojku), minħabba li l-pjanti li jikbru fuqhom fihom dawn l-aċidi xaħmin. Il-kwantitajiet ta' aċidi xaħmin omega-3 jistgħu jvarjaw b'fattur li jasal sa 5 skont il-pjanti li jittieklu. Il-proporzjonijiet ta' aċidi xaħmin omega-3 u omega-6 fil-laħam huma affettwati mill-għalf/mill-bur u mbagħad jaffettwaw it-togħma. It-togħma tal-laħam "hånnlamb" tista' tiġi deskritta bħala distintiva; hija togħma mmerrqa bi ħjiel ta' fwied u ta' demm u għandha karatteristiċi qishom tal-butir (butir iċċarat), togħma qisha tal-bosk (ħamrija, ħażiż u faqqiegħ), togħma aċiduża u wara li tieklu jħallilek togħma metallika distinta. Barra minn hekk, il-ħaruf għandu togħma mielħa naturali, bi ħjiel ta' ħxejjex aromatiċi u qastan u togħma ġeneralment ikkunsidrata qisha tal-annimali selvaġġi tal-kaċċa. Panels tad-dewqan hemżu togħmiet metalliċi, qishom tal-bosk, qishom tal-butir u togħmiet mlaħħmin aċidużi mal-ħaruf. L-iktar togħma intensa kienet dik tal-butir, segwita minn togħmiet metalliċi u qishom tal-bosk. Il-laħam huwa fin, b'kulur iktar skur u b'kopertura tax-xaħam li hija inqas minn tal-laħam minn razez iktar kummerċjali. Fid-dawl tax-xemx, il-laħam huwa moderatament aħmar skur u x-xaħam huwa ta' lewn abjad (Linji Gwida AMSA dwar il-Kejl tal-Kulur tal-Laħam, Assoċjazzjoni Amerikana dwar ix-Xjenza tal-Laħam, 2012). Karatteristika waħda tal-annimali ta' razza lokali hija li hemm varjetà kbira. Jidhru differenti u jvarjaw fid-daqs. In-nagħaġ "gutefår" adulti jvarjaw fil-piż, anke fil-grupp tal-istess età. Il-piż ħaj tan-nagħġiet għandu medja ta' 50 kg, iżda jista' jvarja bejn 40 u 70 kg, b'varjazzjoni korrispondenti għall-imtaten ta' bejn 60-80 kg. Dan ifisser li hemm ukoll varjazzjonijiet fit-tkabbir u fil-piż tal-ħrief. Il-piż fil-mument tal-qatla tal-ħrief minn Lilla Karlsö, pereżempju, ivarja bejn 16 u 21 kg. Ma hemm l-ebda rekwiżit f'termini ta' età massima jew minima fil-mument tal-qatla sabiex il-laħam jinbiegħ bħala "hånnlamb". Il-valutazzjoni ta' jekk il-laħam ta' annimal huwiex ikklassifikat bħala laħam tan-nagħaġ jew ħaruf titwettaq permezz ta' eżami viżiv tal-karkassa. Il-limitu tal-età massima għal ħaruf "hånnlamb" huwa ta' 16-il xahar, u wara li jinqabeż dan il-limitu jiġi kklassifikat bħala laħam tan-nagħaġ. Fil-mument tal-bejgħ tal-"hånnlamb", irid ikun ċar jekk il-laħam hux ġej minn ħaruf jew minn nagħaġ adult. Il-piż minimu tal-karkassi li jistgħu jinbiegħu bħala "hånnlamb" huwa ta' 12-il kg. Ma hemm l-ebda limitu ta' piż stabbilit għall-qatgħat individwali peress li dan ma ġiex meqjus neċessarju. Il-ħrief normalment jinqatlu kmieni fil-ħarifa ladarba jkunu laħqu piż ħaj ta' madwar 30-50 kg. L-annimali ta' età ikbar jinqatlu matul is-sena. Il-kriterji ta' kwalità għall-kategorija tal-ħrief skont it-tabella tal-klassifikazzjoni EUROP għall-"hånnlamb" huwa li l-klassi ta' konformazzjoni tal-karkassa għandu jkun O-E. Il-kriterju ta' kwalità għall-klassi tax-xaħam huwa li jrid ikun minn tal-inqas Ħafif (2-) għall-ħaruf skont it-tabella tal-klassifikazzjoni EUROP. Għall-kategorija tal-qatla, il-klassi tal-konformazzjoni tista' tkun ftit iktar baxxa (P+-E) filwaqt li l-klassi tax-xaħam għandha tkun minn tal-inqas Ħafif (2-). Tul l-istaġun kollu tal-produzzjoni tal-pjanti, il-"hånnlamb" tirgħa fil-mergħat naturali u tibbenefika min-nutrijenti disponibbli fil-veġetazzjoni. Skont il-fatturi klimatiċi u l-kundizzjonijiet tat-tkabbir fil-mergħat naturali, jista' jingħata għalf addizzjonali, inklużi ħuxlief jew silaġġ, matul ir-rebbiegħa u tard fil-ħarifa. Il-ħrief isegwu lil ommijiethom lejn il-mergħat naturali. Il-ħrief jibdew jirgħu fl-età ta' madwar xahar, iżda jkomplu jerdgħu l-ħalib bħala mezz ta' interazzjoni soċjali sa tard fil-ħarifa. Il-kontenut nutrittiv tal-bur (għal kull kg ta' materja niexfa) ivarja, iżda ġie kkalkulat għall-mergħat tipiċi li jintużaw mill-"hånnlamb" kif ġej: Enerġija konvertibbli 10,2 MJ, proteina nejja diġestibbli 126 g, aminoaċidi assorbibbli 69 g, bilanċ ta' proteina fil-kirxa 48 g, kalċju 9,1 g, fosfru 2,6 g, potassju 17,2 g, manjeżju 1,8 g, irmied 63 g u proteina nejja 168 g. Fix-xitwa, in-nagħġiet u l-imtaten jieklu ħuxlief u/jew silaġġ. In-nagħġiet jistgħu jingħataw supplimenti tal-għalf ikkonċentrat minn xahar qabel sa xahar wara li jwelldu. Kemm l-għalf oħxon kif ukoll l-għalf ikkonċentrat irid jiġi miż-żona ġeografika identifikata. Il-ħuxlief għall-magħlef tax-xitwa jiġi prodott f'art li tinħadem. Il-kompożizzjoni tvarja skont il-kundizzjonijiet tal-art, iżda spiss tinkludi taħlitiet ta' speċijiet ta' ħaxix bħat-timotju, iż-żwien tal-bur u s-sikrana perenni mħallat mal-alfalfa u ħxejjex aromatiċi oħra. Is-silaġġ isir billi tintuża l-istess għalla li tintuża għall-ħuxlief. Ma hemm l-ebda rekwiżit dwar l-għażla ta' għalf ikkonċentrat ħlief li l-għalf irid jiġi limitat għal madwar xahar qabel u xahar wara t-twelid tal-ħrief. L-annimali maħsuba għall-qatla iridu jitwieldu u jitrabbew f'mergħat naturali fiż-żona ġeografika ddefinita (jistgħu jinżammu fuq art oħra fiż-żona ġeografika ddefinita għal perjodi qosra ta' żmien matul l-istaġun tar-ragħa u barra mill-perjodu tar-ragħa). Il-perjodu tar-ragħa għall-ħrief qabel il-qatla jrid ikun ta' mill-inqas erba' xhur. Il-perjodu tar-ragħa għall-annimali adulti jrid ikun ta' mill-inqas seba' xhur fis-sena. Matul il-qatla, l-annimali, il-karkassi u l-qatgħat iridu jinżammu separati. Il-karkassi jridu jiġu ttimbrati bil-logo "Hånnlamb" (Illustrazzjoni 1). Il-logo jrid jitwaħħal mal-ippakkjar tal-prodotti finali biex tiġi żgurata t-traċċabbiltà. Iż-żona ġeografika tikkonsisti mill-gżira ta' Gotland u mill-gżejjer u mill-gżejjer żgħar ta' maġenbha. Iż-żona ġeografika tikkorrispondi għall-Provinċja ta' Gotland, inkluża Gotska Sandön (Illustrazzjoni 2). Gotland hija l-ikbar gżira tal-Baħar Baltiku u tinsab fil-koordinati 57°29′57′′N 18°30′34′′E. Il-gżira hija differenti mill-biċċa l-kbira tal-bqija tal-Iżvezja minħabba li s-sodda tal-blat hija magħmula mill-ġebla tal-franka. Gotland għandha klima marittima. It-temperatura hija relattivament stabbli matul is-sena grazzi għall-post fil-Baltiku li tinsab fih din iż-żona, b'sajf frisk iżda b'ħarifa u b'xitwa moderati. It-temperatura annwali medja hija ta' madwar +6,5 °C. It-temperatura fil-parti bikrija u ewlenija tas-sajf spiss tkun għolja, u l-espożizzjoni intensiva għax-xemx toħloq nixfa li taffettwa l-veġetazzjoni u l-kundizzjonijiet tar-ragħa. Il-"Hånnlamb" hija razza li tiflaħ u li toriġina mir-razza "allmogefår" ta' Gotland, b'karatteristiċi li ssawru mill-klima u mill-veġetazzjoni ta' Gotland matul eluf ta' snin. In-nagħaġ kienu jimirħu madwar iż-żona matul is-sena kollha - f'mergħat kostali, fuq l-art alvar u fil-foresti. B'riżultat ta' dan l-istil ta' ħajja, in-nagħaġ ta' Gotland li jgħixu fl-għelieqi kienu adattati sew għall-ambjent naturali uniku tal-gżira. Din ir-razza ta' nagħaġ fiha ħafna mill-karatteristiċi oriġinali li ma għadhomx preżenti fir-razez ta' nagħaġ moderni. Pereżempju, is-sistema gastrointestinali tan-nagħaġ hija maħsuba sabiex l-annimal jkun jista' jisfrutta bl-aħjar mod il-mergħat naturali fqar ta' Gotland. Sa mid-19-il seklu, ir-rapporti ta' kull ħames snin tal-gvernatur tal-kontea jiddikjaraw li l-mergħat tal-gżira kienu xierqa sew għat-trobbija tan-nagħaġ u li t-trobbija tan-nagħaġ kienet ta' importanza kbira għal Gotland. Skont ir-rapporti, ir-razza tan-nagħaġ ta' Gotland kienet tiflaħ għax l-annimali kienu joqogħdu barra matul is-sena kollha. Barra minn hekk, kienu ta' daqs żgħir iżda kienu jipproduċu laħam tajjeb li kellu togħma qawwija qisha tal-annimali selvaġġi tal-kaċċa. Din il-kwalità tal-aħħar kienet meqjusa li tirriżulta, fost affarijiet oħra, mit-taħlita ta' ħxejjex aromatiċi fil-mergħat naturali. Skont sorsi iktar antiki, il-laħam tan-nagħaġ - frisk, affumikat jew immellaħ - kien esportazzjoni sinifikanti ta' Gotland. Il-laħam tan-nagħaġ ġie esportat regolarment, pereżempju, lejn Stokkolma min-nofs is-seklu 18. Fl-1918 ġiet imnedija inizjattiva biex in-nagħaġ ta' Gotland, il-"hånnlamb", jiġi salvat mill-estinzjoni. Bil-mod il-mod ġew iffurmati merħliet ġodda mill-"hånnlamb" li ġew miġbura flimkien. Dan kien ifisser li n-nagħaġ tar-razza lokali ta' Gotland, il-"hånnlamb", ġie salvat. Fl-1973 it-terminu "gutefår" ġie approvat għar-razza lokali bil-qrun minn Gotland, li tradizzjonalment tissejjaħ "hannlåmb" fid-djaletti ta' Gutamål u ta' Gotland. Kemm in-nagħġiet kif ukoll l-imtaten tar-razza "hånnlamb" għandhom il-qrun. Illum il-ġurnata, it-trobbija tal-hånnlamb hija bbażata fuq metodi simili ħafna għal dawk li kienu jintużaw fil-passat, għalkemm tikkonforma mar-regoli stipulati mill-awtoritajiet u mil-leġiżlazzjoni. It-tgħammir huwa strettament ikkontrollat u jsegwi pjan ta' tgħammir stabbilit mill-Bord għall-Agrikoltura Svediż, li jipprojbixxi t-tgħammir immirat u t-tgħammir inkroċjat ma' razez oħra. Għalhekk, ir-razza "hånnlamb" żammet id-dehra u l-karatteristiċi li kellha għal eluf ta' snin. Sejbiet arkeoloġiċi juru li t-tgħammir tan-nagħaġ ilu jsir fil-gżejjer Gotland għal iktar minn 4 000 sena. It-tgħammir tan-nagħaġ sar importanti ħafna f'Gotland sa mill-bidu nett. Il-fatt li l-bdiewa liberi tal-gżira użaw il-"väduren", muntun ixjaħ, bħala simbolu fuq is-siġilli tagħhom diġà mill-bidu tas-seklu 13 huwa evidenza ulterjuri tal-importanza tat-trobbija tan-nagħaġ għal Gotland. Il-"väduren" kien jissimbolizza d-diviżjoni tan-Nofsinhar ta' Gotland fi tliet partijiet għal żmien twil qabel ma deher fuq l-emblema għal Gotland kollha, u għadu sa issa s-simbolu uffiċjali tal-gżira. Il-muntun "väduren" iżejjen ukoll l-arma tar-Reġjun, tal-Provinċja u tal-Kontea ta' Gotland (Illustrazzjoni 3). Il-klima niexfa ta' Gotland flimkien mar-ragħa fiż-żoni naturali jagħtu lir-razza "hånnlamb" togħma mlaħħma qawwija. Studji xjentifiċi juru li t-togħma tal-laħam hija affettwata mill-kontenut tal-ilma tal-għalf. L-abbundanza ta' ħxejjex aromatiċi, pereżempju s-sagħtar selvaġġ fil-mergħat naturali ta' Gotland twassal biex il-laħam ikollu togħma distinta qisha tal-annimali selvaġġi tal-kaċċa, kwalità msemmija f'testi storiċi, u l-laħam huwa meqjus bħala ikel imfittex ħafna. (it-tieni sottoparagrafu tal-Artikolu 6(1) ta' dan ir-Regolament) Il-lista mħejjija minn dan il-Kumitat tan-NU tinkludi lil: ISIL (Da'esh) u Al Qaida; persuni fiżiċi jew ġuridiċi, entitajiet, korpi u gruppi assoċjati ma' ISIL (Da'esh) u Al Qaida; kif ukoll persuni ġuridiċi, entitajiet u korpi li huma proprjetà ta' kwalunkwe wieħed jew waħda minn dawn il-persuni, entitajiet, korpi u gruppi assoċjati, jew li huma kkontrollati minnhom jew jappoġġjawhom mod ieħor. Atti jew attivitajiet li jindikaw li individwu, grupp, impriża, jew entità huma "assoċjati ma'" ISIL (Da'esh) u Al Qaida, jinkludu: il-parteċipazzjoni fl-iffinanzjar, l-ippjanar, l-iffaċilitar, it-tħejjija jew it-twettiq ta' atti jew attivitajiet li jsiru minn, flimkien ma', taħt isem, f'isem jew b'appoġġ għal ISIL (Da'esh) u Al-Qaida jew minn kull ċellola, grupp affiljat, grupp żgħir li jinqata' minnha jew derivat tagħha; il-forniment, il-bejgħ jew it-trasferiment ta' armi u materjal relatat ma' xi wieħed minnhom; reklutaġġ għal xi wieħed minnhom; jew inkella xi forma oħra ta' appoġġ għall-atti jew l-attivitajiet ta' xi wieħed minnhom. Il-Kunsill tas-Sigurtà tan-NU approva l-Kumitat fl-24 ta' Ġunju 2016, emenda tal-annotazzjonijiet ta' Nasir 'abd-al-Karim "Abdullah Al-Wahishi, Qasim Mohamed Mahdi al-Rimi f'l-ISIL/Da" esh) u fil-lista tal-Kumitat tas-Sanzjonijiet tal-Al-Qaida. Talba bħal din għandha tintbagħat fl-indirizz li ġej: Għal aktar informazzjoni ara https://www.un.org/sc/suborg/en/sanctions/1267/aq_sanctions_list/procedures-for-delisting. Il-miżuri li ġejjin tar-Regolament (KE) Nru 881/2002 japplikaw għall-persuni u l-entitajiet li jinsabu fl-Anness I: l-iffriżar tal-fondi u tar-riżorsi ekonomiċi kollha li jappartjenu lill-individwi u l-entitajiet ikkonċernati, jew li huma proprjetà tagħhom jew miżmuma minnhom, u l-projbizzjoni (fuq kulħadd) milli jagħmel disponibbli fondi u riżorsi ekonomiċi lill-individwi u l-entitajiet ikkonċernati jew għall-benefiċċju tagħhom, kemm direttament kif ukoll indirettament (l-Artikoli 2 u 2a); kif ukoll il-projbizzjoni tal-għoti, il-bejgħ, il-forniment jew it-trasferiment ta' pariri tekniċi, assistenza jew taħriġ relatati ma' attivitajiet militari lil kwalunkwe mill-individwi jew entitajiet ikkonċernati, kemm direttament kif ukoll indirettament (l-Artikolu 3). L-Artikolu 7a tar-Regolament (KE) Nru 881/2002 jipprovdi għal proċess ta' rieżami fejn jiġu ppreżentati l-osservazzjonijiet dwar ir-raġunijiet għall-inklużjoni fil-lista minn dawk li jkunu elenkati. L-individwi u l-entitajiet miżjudin fl-Anness I permezz tar-Regolament (UE) 2016/1063 jistgħu jagħmlu talba lill-Kummissjoni biex isiru jafu r-raġunijiet għall-inklużjoni tagħhom fil-lista. Din it-talba għandha tintbagħat lil: Qed tinġibed ukoll l-attenzjoni tal-individwi u tal-entitajiet ikkonċernati għall-possibbiltà li jikkontestaw ir-Regolament (UE) 2016/1063 quddiem il-Qorti Ġenerali tal-Unjoni Ewropea, f'konformità mal-kundizzjonijiet stipulati fir-raba' u fis-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Għall-korrettezza, qed tinġibed l-attenzjoni tal-individwi u l-entitajiet inklużi fl-Anness I għall-possibbiltà li jressqu applikazzjoni quddiem l-awtoritajiet kompetenti fl-Istat(i) Membru/i rilevanti, kif elenkati fl-Anness II tar-Regolament (KE) Nru 881/2002, sabiex jiksbu awtorizzazzjoni biex jużaw fondi u riżorsi ekonomiċi ffriżati għal bżonnijiet essenzjali jew għal pagamenti speċifiċi skont l-Artikolu 2a ta' dan ir-Regolament.